|  |
| --- |
| *proiect***GUVERNUL REPUBLICII MOLDOVA****H O T Ă R ÂR E nr**.**\_\_\_\_\_\_\_** **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Chișinău** |
|  |

**Cu privire la modificarea unor hotărâri ale Guvernului**

**------------------------------------------------------------------**

În temeiul art.III alin.(2) din Legea nr.218/2024 pentru modificarea unor acte normative (Monitorul Oficial al Republicii Moldova, 2024, nr.340, art.504), Guvernul

HOTĂRĂȘTE:

1. **Hotărârea Guvernului nr.202/2018 privind aprobarea Regulamentului de implementare a Programului de stat “Prima casă”** (Monitorul Oficial al Republicii Moldova, 2018, nr.68-76, art.233), cu modificările ulterioare, se modifică după cum urmează:

1) în hotărâre:

a) punctele 2 și 21 se abrogă;

2)în regulament:

a) la punctul 3, în noțiunea ”garanție de stat” textul ”în proporție de 50%” se substituie cu textul ”în proporție de 50%, 65% sau 70% (în funcție de mărimea cotei garanției de stat)”;

b) punctul 6 va avea următorul cuprins:

”6. Pentru a beneficia de un credit ipotecar în cadrul Programului, persoana fizică trebuie să întrunească cumulativ următoarele condiții:

1) să fie cetățean al Republicii Moldova;

2) sa fie rezident al Republicii Moldova, astfel cum acesta este definit la art. 5 pct. 5) din Codul fiscal nr. 1163/1997;”

3) beneficiarul și/sau soțul/soția acestuia trebuie să dispună de venituri oficiale, obținute în Republica Moldova, pentru achitarea creditului ipotecar. Raportul dintre rata lunară, plus dobânda și comisionul de garantare și veniturile nete cumulate ale beneficiarului și ale rudelor de gradul I ale acestuia și/sau ale soțului/soției beneficiarului, care participă cu venituri la rambursarea creditului ipotecar în calitate de codebitori, este calculat în corespundere cu reglementările de creditare responsabilă ale Băncii Naționale a Moldovei și nu poate fi mai mare de 70%;

4) la data solicitării creditului ipotecar, beneficiarul sau soțul/soția acestuia nu deține nicio locuință în proprietate exclusivă sau împreună cu alți membri ai familiei ori:

- deține cel mult o locuință care, indiferent de modul și de data la care a fost dobândită, are suprafață locuibilă mai mică sau egală cu 50 de metri pătrați; sau

- deține în proprietate exclusivă sau împreună cu alți membri ai familiei o locuință, indiferent de suprafața locuibilă a acesteia, situată într‑un sat sau comună, cu excepția satelor și comunelor din municipiul Chișinău;

5) beneficiarul sau soțul/soția acestuia a procurat anterior cel mult o locuință prin intermediul Programului a cărei suprafață locuibilă este mai mică sau egală cu 50 de metri pătrați și a achitat integral creditul ipotecar contractat în cadrul Programului.

În sensul prezentului punct, membri ai familiei se consideră soțul/soția beneficiarului și copiii acestora care nu au atins vârsta de 18 ani la data solicitării creditului.”

c) la punctul 15 subpunctul 2), textul „1 milion” se substituie cu textul „2,5 milioane”;

d) la punctul 17:

subpunctul 5) va avea următorul cuprins: ”după caz, contractul individual de muncă sau certificatul eliberat de angajator privind confirmarea raporturilor de muncă şi, după caz, ale soţului/soţiei;”;

subpunctul 7), în ambele cazuri textul ”Instituția publică ”Agenția Servicii Publice” se substituie cu textul ”Instituția publică ”Cadastrul bunurilor imobile”;

e) la punctul 28 subpunctul 4), textul ”50%” se substituie cu textul ”50%, 65% sau 70% (în funcție de mărimea cotei garanției de stat)”;

f) punctul 31 va avea următorul cuprins:

”31. Contractul de garanție de stat și contractul de acordare a garanției de stat vor intra în vigoare la data înregistrării la Instituția publică ”Cadastrul bunurilor imobile” a contractului de ipotecă, încheiat între banca finanțatoare și beneficiarul Programului.”;

g) la punctul 34, în ambele cazuri cifrele „25” se substituie cu cifrele „30”;

h) la punctul 41, textul ”trilateral cu banca finanțatoare și IP ODA” se substituie cu textul ”cu banca finanțatoare”;

i) punctele 42 și 45 se abrogă;

j) la punctul 46 al treilea enunț se exclude;

k) punctul 47 va avea următorul cuprins:

”47. În contractul de asigurare a locuinței, beneficiar al despăgubirii de asigurare va fi banca finanțatoare.”

l) la punctul 49:

textul ”După acordarea creditului beneficiarului Programului, creditorul va prezenta IP ODA, în termen de 30 zile calendaristice de la data înregistrării contractului de ipotecă la subdiviziunea competentă a Instituţiei publice ”Agenţia Servicii Publice”, următoarele acte:” se substituie cu textul ”După înregistrarea contractului de ipotecă la Instituția publică ”Cadastrul bunurilor imobile” și acordarea creditului beneficiarului Programului, creditorul va prezenta IP ODA următoarele acte:”;

subpunctul 1) se completează la final cu textul ”sau semnat electronic”;

subpunctul 2) se completează la final cu textul ”sau semnat electronic”;

subpunctul 3), cuvântul ”originalul” se substituie cu cuvântul ”copia”;

subpunctele 6) și 7) se exclud;

subpunctul 8) va avea următorul cuprins:

”8) copia extrasului din contul de credit cu privire la debursarea creditului”;

m) punctul 59 va avea următorul cuprins: ”Beneficiarul poate folosi locuința procurată în cadrul Programului doar pentru folosința proprie ori împreună cu membrii familiei sale și trebuie să aibă domiciliul permanent în locuința procurată prin intermediul Programului până la scadența creditului ipotecar.”

n) Secțiunea a 2-a va avea următorul titlu: ”Vânzarea locuinței și refinanțarea creditului”;

o) punctul 60 se completează cu textul „ , cu excepția situațiilor în care acesta solicită repetat sau soțul/soția acestuia solicită procurarea unei locuințe cu suprafața locuibilă mai mare sau egală cu 50 de metri pătrațiprin intermediul Programului, iar înstrăinarea are loc în scopul achitării creditului ipotecar conform art. 4 alin. (1) lit. e) din Legea nr.293/2017 privind unele măsuri în vederea implementării Programului de stat ”Prima casă”;

p) punctul 61 va avea următorul cuprins: ”Beneficiarul poate solicita refinanțarea creditului ipotecar de către un alt creditor (bancă finanțatoare) admis pentru participare în cadrul Programului. În acest caz, garanția de stat este transferată noului creditor (bancă finanțatoare) în aceeași cotă în care a fost emisă la data contractării creditului ipotecar respectiv.”

q) punctele 62-64 se abrogă;

r) punctul 67 va avea următorul cuprins: ”Despăgubirea de asigurare va fi achitată în beneficiul creditorului (băncii finanțatoare). În termen de 3 zile lucrătoare de la data recepționării despăgubirii de asigurare, creditorul (banca finanțatoare) informează despre acest fapt Ministerul Finanțelor. Surplusul bănesc înregistrat în urma achitării soldului creditului, a dobînzii și a comisionului de garantare restante va fi restituit beneficiarului în termen de 3 zile lucrătoare.”;

s) punctele 68-69 se abrogă;

t) Secțiunea a 4-a va avea următorul titlu: ”Încetarea și executarea contractului de garanție de stat”;

u) după titlul Secțiunii a 4-a se completează cu punctul 691 cu următorul cuprins: ”691. Garanția de stat încetează în cazul în care:

1) obligaţia garantată este pe deplin stinsă/executată;

2) termenul garanţiei de stat a expirat;

3) mijloacele obţinute din creditul garantat de stat nu sînt utilizate în scopurile stabilite de contractul de acordare a garanţiei de stat;

4) a fost modificată, fără acordul garantului, obligaţia garantată cu garanţie de stat, când această modificare atrage mărirea sau extinderea răspunderii în calitatea sa de garant;

5) a fost încheiat contractul de preluare a obligaţiei garantate cu garanţie de stat sau contractul de cesiune a creanţei garantate cu garanţie de stat, cu excepţia cazului în care menţinerea garanţiei de stat este permisă de IP ODA în modul stabilit de prevederile contractului de garanţie de stat/contractului de acordare a garanției de stat;

6) a pierit sau s-a deteriorat iremediabil locuinţa ipotecată;

7) banca finanțatoare a vândut, a achiziţionat locuinţa ipotecată sau a efectuat orice alte acţiuni sau inacţiuni, care au avut ca efect trecerea dreptului de proprietate asupra locuinţei ipotecate către o altă persoană;

8) preţul de vânzare-cumpărare a locuinţei procurate prin intermediul Programului este mai mare de 2,5 milioane lei şi/sau este mai mare decât preţul de piaţă indicat în raportul de evaluare a locuinţei;

9) organele/persoanele competente au vândut sau au înstrăinat în orice alt mod locuinţa ipotecată.

Contractul de colaborare trilateral sau contractul de garanție de stat/contractul de acordare a garanției de stat pot să prevadă cazuri suplimentare de încetare a garanţiei de stat.

v) punctul 74 enunțul al doilea va avea următorul cuprins: ”Cererea de executare a garanției de stat se respinge în cazurile în care garanția respectivă a fost încetată sau în alte cazuri prevăzute de prezentul regulament, contractul de colaborare trilateral sau contractul de garanție de stat/contractul de acordare a garanției de stat;

w) la punctul 75, textul ”50%” se substituie cu textul ”50%, 65% sau 70%” (în funcție de mărimea cotei garanției de stat);

x) punctul 76 se completează cu următorul cuprins: ”Dacă garanția de stat este executată, iar beneficiarul Programului achită datoriile la zi sau părțile convin asupra reeșalonării datoriei înainte de executarea ipotecii, banca finanțatoare va înceta procedura de executare a ipotecii, va informa imediat IP ODA și Ministerul Finanțelor despre acest fapt și va restitui Ministerului Finanțelor suma întreagă a garanției executate în decurs de 15 zile lucrătoare, beneficiarul Programului continuând să achite ratele lunare conform contractului de credit sau convenției privind reeșalonarea datoriei. Termenul de 15 zile lucrătoare începe să curgă din data achitării de către beneficiarul Programului a datoriilor la zi sau din data încheierii unei convenții de către banca finanțatoare și beneficiarul Programului privind reeșalonarea datoriei”;

y) la punctul 80, textul ”50%” se substituie cu textul ”50%, 65% sau 70%” (în funcție de mărimea cotei garanției de stat);

z) se completează cu punctul 801 cu următorul cuprins:

”801. Dacă nu a fost solicitată confirmarea prețului de vînzare al locuinței ipotecate de la IP ODA, banca finanțatoare va executa, în termen de 15 zile lucrătoare, cererea Ministerului Finanțelor de a restitui întreaga sumă a garanției plătite creditorului în cazul în care aceasta nu a fost acoperită integral în urma vînzării locuinţei respective.”

3) în anexă:

a) punctul 2.4 va avea următorul cuprins: ”Mandantul împuterniceşte Mandatarul să emită şi să înregistreze preavizele de executare a ipotecii asupra locuințelor în care statul deține calitatea de creditor gajist, inclusiv cu dreptul să împuternicească creditorul sau un reprezentant al acestuia, prin procură autentificată notarial, cu drepturile de a emite şi înregistra preavize de executare a ipotecii în numele Mandantului.”;

b) la punctul 3.1.4, textul ”50%” se substituie cu textul ”50%, 65% sau 70%” (în funcție de mărimea cotei garanției de stat);

c) la punctul 4.1.3, textul ” , de ipotecă” se exclude.

2. **Regulamentul privind modul de acordare din bugetul de stat a compensaţiilor pentru angajaţii din sectorul public participanţi în cadrul Programului de stat ”Prima casă” şi pentru beneficiarii de credite ipotecare accesate până la lansarea acestui program, aprobat prin Hotărârea Guvernului nr.567/2018** (Monitorul Oficial al Republicii Moldova, 2018, nr.210-223, art.618), cu modificările ulterioare, se modifică după cum urmează:

a) punctul 5 se completează la final cu textul ”, dar care nu va depăși 95% din costul locuinței prevăzut la pct.4”;

b) punctul 51 va avea următorul cuprins:”51. Volumul compensaţiei pentru beneficiarii care se încadrează în categoria tinerilor specialişti conform art.11 din Legea ocrotirii sănătăţii nr.411/1995 şi Hotărârii Guvernului nr.391/2024 cu privire la încadrarea tinerilor specialişti în câmpul muncii în funcţii didactice vacante şi la modificarea şi abrogarea unor hotărâri ale Guvernului, şi activează în mediul rural/urban, cu excepţia mun. Chişinău şi mun. Bălţi, inclusiv suburbii, se calculează în mărime de 100% din suma creditului ipotecar (suma principală), prevăzută în contractul de credit, dar care nu va depăși 95% din costul locuinței prevăzut la pct.4. Pentru locuinţa al cărei cost depăşeşte 600 (şase sute) mii lei, se aplică condiţia prevăzută la pct.41. Se compensează 100% din suma principală de credit (dar care nu va depăși 95% din costul locuinței prevăzut la pct.4) în cazul în care locuinţa procurată este amplasată în localitatea/raionul unde persoana fizică a fost repartizată să activeze.”;

c) la punctul 7, după textul ”Cr – valoarea creditului ipotecar (suma principală)/soldul creditului rămas pentru solicitanţii din pct.71, care nu include dobânzile aferente, comisionul de garantare şi alte plăţi bancare” se completează cu textul ” , dar care nu va depăși 95% din costul locuinței prevăzut la pct.4”;

textul ” L – numărul de luni (300 de luni) echivalent a 25 de ani calendaristici” se substituie cu textul ”L – numărul de luni (360 de luni) echivalent a 30 de ani calendaristici ”;

d) punctul 71 se completează la final cu textul ” , dar care nu va depăși 95% din costul locuinței prevăzut la pct.4”;

e) se completează cu punctul 7² cu următorul cuprins:

”72. În cazul în care beneficiarul se încadrează în categoriile de participanți ca familie cu copii, în conformitate cu Regulamentul privind modul de acordare din bugetul de stat a compensațiilor bănești pentru familiile cu copii, participanți în cadrul Programului de stat „Prima casă”, aprobat prin Hotărârea Guvernului nr.797/2018 și ca beneficiar de compensație bănească în conformitate cu prezentul Regulament, mărimea compensației bănești cumulative nu poate depăși valoarea calculată conform formulei:

C1 + C ≤ Cr / L1,

unde:

C1 + C – compensația bănească lunară cumulativă;

Cr – valoarea creditului ipotecar (suma principală), care nu include dobânzile aferente, comisionul de garantare și alte plăți bancare, dar nu mai mult decât 1 milion de lei moldovenești;

L1 – numărul de luni (216 luni) echivalent a 18 ani calendaristici.

f) la punctul 8 subpunctul 4) va avea următorul cuprins:

”4) solicitantul sau soțul/soția acestuia nu deține nicio locuință în proprietate exclusivă sau împreună cu alți membri ai familiei ori:

- deține cel mult o locuință care are suprafața locuibilă mai mică sau egală cu 9 m2 pentru fiecare membru al familiei în decursul ultimelor 12 luni până la data încheierii contractului de credit; sau

- deține în proprietate exclusivă sau împreună cu alți membri ai familiei o locuință, indiferent de suprafața locuibilă a acesteia, situată într-un sat sau comună, cu excepția satelor şi comunelor din municipiul Chișinău.”.

g) punctul 12:

subpunctul 3), în ambele cazuri textul ”Instituţia publică ”Agenţia Servicii Publice” se substituie cu textul ”Instituţia publică ”Cadastrul bunurilor imobile”;

subpunctul 5), textul ”conform Regulamentului cu privire la modul de calcul, repartizare, utilizare şi evidentă a transferurilor cu destinaţie specială pentru susţinerea cadrelor didactice tinere, precum şi pentru modificarea, completarea şi abrogarea unor hotărâri ale Guvernului, aprobat prin Hotărârea Guvernului nr.802/2015” se substituie cu textul ”conform Hotărârii Guvernului nr.391/2024 cu privire la încadrarea tinerilor specialişti în câmpul muncii în funcţii didactice vacante şi la modificarea şi abrogarea unor hotărâri ale Guvernului”;

se completează cu subpunctul 6) cu următorul cuprins:

”6. certificatul eliberat de angajator/angajatori solicitantului și soțului/soției acestuia, precum că aceștia nu beneficiază de compensații bănești pentru chiria spațiului locativ.”;

h) punctul 14 va avea următorul cuprins:

”14. Solicitantul prezintă/transmite operatorului originalul documentului semnat olograf/electronic de angajator/angajatori privind data încadrării solicitantului în autoritatea publică/instituția publică, menționat la punctul 12.”;

i) punctul 16 va avea următorul cuprins:

”16. Refuzul de a include solicitantul în lista potenţialilor beneficiari de compensaţii băneşti poate interveni în următoarele cazuri:

1) au fost introduse în Registru date eronate sau nevalabile;

2) solicitantul nu a întrunit condițiile prevăzute în pct.8 din prezentul regulament;

3) prețul de vânzare-cumpărare a locuinţei prin intermediul Programului depăşeşte 2,5 milioane lei moldoveneşti (valoarea indicată în contractul de vânzare-cumpărare);

4) prețul de vânzare-cumpărare a locuinței procurate prin intermediul Programului este mai mare decât prețul de piață indicat în raportul de evaluare a locuinței;

5) încheierea contractului de vânzare-cumpărare a locuinţei pentru care a fost solicitată acordarea creditului a avut loc peste 15 zile lucrătoare de la momentul încheierii contractului de credit;

6) solicitantul sau soțul/soția acestuia este beneficiar de compensaţii băneşti pentru chiria spaţiului locativ;

7) documentele atașate nu sânt lizibile sau conțin erori;

8) termenul de prezentare a documentului original depăşeşte 60 de zile de la confirmarea depunerii cu succes de către solicitant a cererii de acordare a compensaţiilor în Registru.”

j) punctul 21:

subpunctul 1) va avea următorul cuprins:

”1) notifică solicitantul:

1. despre oferirea compensației lunare;

b) despre faptul că beneficiarul este obligat să informeze Ministerul Finanţelor în termen de 5 zile lucrătoare de la apariția situației despre modificarea/încetarea raporturilor de serviciu cu angajatorul şi/sau despre acordarea compensaţiilor pentru chiria spaţiului locativ;

c) despre faptul că neinformarea în termenul stabilit la lit.b) are ca efect încetarea alocării compensaţiei, iar compensaţiile achitate ulterior vor fi restituite benevol de beneficiar sau silit în modul prevăzut de Regulamentul de implementare a Programului de stat ”Prima casă”, aprobat prin Hotărârea Guvernului nr.202/2018”;”

subpunctul 3) se completează la final cu textul ”și despre faptul că angajatorul este obligat să informeze Ministerul Finanţelor în termen de 5 zile lucrătoare de la apariția situației despre modificarea/încetarea raporturilor de serviciu cu angajatul şi/sau despre acordarea în beneficiul acestuia a compensaţiilor pentru chiria spaţiului locativ”;

k) la punctul 24:

subpunctul 1) va avea următorul cuprins:

”1) a încetat raporturile de serviciu cu angajatorul în orice circumstanţe, cu excepţia angajării/transferării/detaşării la altă autoritate publică/instituţie publică eligibilă din ziua lucrătoare imediat următoare;”;

se completează cu subpunctul 3) cu următorul cuprins:

”3) a fost eronat validată și acceptată spre finanțare cererea, inclusiv urmare a introducerii de către solicitant în Registru a unor date neconforme”.

l) punctul 25 va avea următorul cuprins:

”25. Despre situaţiile prevăzute în pct.24 subpct.1)-2), în urma cărora urmează a fi încetată alocarea compensaţiei, angajatorii cu care încetează şi cu care apar raporturi noi de serviciu şi beneficiarul de compensaţie vor informa în scris Ministerul Finanţelor în termen de 5 zile lucrătoare de la apariţia acestor situaţii.”

m) la punctul 26 textul ”Ministerul Finanţelor va executa garanţia de stat” se substituie cu textul ”Ministerul Finanțelor va recepționa notificarea IP ODA despre necesitatea executării garanției de stat”;

n) la punctul 27, textul ”modificarea” se substituie cu textul ”modificarea/încetarea”;

o) se completează cu punctul 30 în următoarea redacție:

”30. Beneficiarii de compensații bănești în conformitate cu prezentul Regulament nu pot fi în același timp și beneficiari ai programului destinat salariaților angajați în sectorul privat, reglementat de Regulamentul privind modul de acordare din bugetul de stat a compensațiilor pentru salariații angajați în sectorul privat participanți în cadrul Programului de stat ”Prima casă” și pentru beneficiarii de credite ipotecare accesate până la lansarea acestui program, aprobat prin Hotărârea Guvernului nr.253/2019”.

 3. **Hotărârea Guvernului nr.797/2018 pentru aprobarea Regulamentului privind modul de acordare din bugetul de stat a compensațiilor bănești pentru familiile cu copii, participanți în cadrul Programului de stat ”Prima casă”** (Monitorul Oficial al Republicii Moldova, nr. 285-294, art. 826), cu modificările ulterioare, se modifică după cum urmează:

 1) în hotărâre:

a) punctul 2 va avea următorul cuprins:

„2. În cadrul Programului de stat “Prima casă” din bugetul de stat pot fi acordate compensaţii băneşti persoanei fizice care este părinte şi/sau tutore/curator al copilului/copiilor dacă acesta sau soțul/soția acestuia nu deține nicio locuință în proprietate exclusivă sau împreună cu alți membri ai familiei ori:

- deține cel mult o locuință care are suprafața locuibilă mai mică sau egală cu 9 m2 pentru fiecare membru al familiei în decursul ultimelor 12 luni până la data încheierii contractului de credit; sau

- deține în proprietate exclusivă sau împreună cu alți membri ai familiei o locuință, indiferent de suprafața locuibilă a acesteia, situată într-un sat sau comună, cu excepția satelor şi comunelor din municipiul Chișinău.”.

2) în regulament:

a) la punctul 4 textul ”1 milion” se substituie cu textul ”2,5 milioane”;

b) la punctul 6, după textul ”Cr – valoarea creditului ipotecar (suma principală), care nu include dobânzile aferente, comisionul de garantare şi alte plăţi bancare” se completează cu textul ” , dar nu mai mult de 1 milion de lei moldovenești”;

c) la punctul 7, după textul ”Cr – valoarea creditului ipotecar (suma principală), care nu include dobânzile aferente, comisionul de garantare şi alte plăţi bancare” se completează cu textul ” , dar nu mai mult decât 1 milion de lei moldovenești”;

d) punctul 11 se completează cu subpunctele 4)-5) cu următorul cuprins:

”4) certificatul eliberat de Instituţia publică „Cadastrul bunurilor imobile” care confirmă că solicitantul şi soţul/soţia acestuia întrunesc condiţiile prevăzute în pct.2 din prezenta hotărâre. Dacă certificatul eliberat de Instituţia publică „Cadastrul bunurilor imobile” nu conţine informaţia prevăzută în pct.2 din prezenta hotărâre, solicitantul va prezenta suplimentar copia adeverinţei de naştere a copiilor minori, precum și actul de proprietate sau certificatul emis de instituţia abilitată în care să fie indicată suprafaţa totală şi locativă a locuinţei deţinute în proprietate de către solicitant sau soţul/soţia acestuia”

5) după caz, certificatul eliberat de angajator/angajatori solicitantului și soțului/soției acestuia, precum că aceștia nu beneficiază de compensații bănești pentru chiria spațiului locativ;

e) punctul 16 va avea următorul cuprins:

”16. Refuzul de a include solicitantul în lista potenţialilor beneficiari de compensaţii băneşti poate interveni în următoarele cazuri:

1) au fost introduse în Registru date eronate sau nevalabile;

2) solicitantul nu a întrunit condițiile prevăzute în pct.2 din prezenta hotărâre;

3) prețul de vânzare-cumpărare a locuinţei prin intermediul Programului depăşeşte 2,5 milioane lei moldoveneşti (valoarea indicată în contractul de vânzare-cumpărare);

4) prețul de vânzare-cumpărare a locuinței procurate prin intermediul Programului este mai mare decât prețul de piață indicat în raportul de evaluare a locuinței;

5) încheierea contractului de vânzare-cumpărare a locuinţei pentru care a fost solicitată acordarea creditului a avut loc peste 15 zile lucrătoare de la momentul încheierii contractului de credit;

6) solicitantul sau soțul/soția acestuia este beneficiar de compensaţii băneşti pentru chiria spaţiului locativ;

7) documentele atașate nu sânt lizibile sau conțin erori.”

f) la punctul 25:

subpunctul 1) textul ”Ministerul Finanţelor va executa garanţia de stat” se substituie cu textul ”Ministerul Finanțelor va recepționa notificarea IP ODA despre necesitatea executării garanției de stat”;

se completează cu subpunctul 5) cu următorul cuprins:

”5) a fost eronat validată și acceptată spre finanțare cererea, inclusiv urmare a introducerii de către solicitant în Registru a unor date neconforme”.

4. **Hotărârea Guvernului nr.253/2019 pentru aprobarea Regulamentului privind modul de acordare din bugetul de stat a compensațiilor pentru salariații angajați în sectorul privat participanți în cadrul Programului de stat ,,Prima casă” și pentru beneficiarii de credite ipotecare accesate până la lansarea acestuia program** (Monitorul Oficial al Republicii Moldova, 2019, nr.178-184, art.289) cu modificările ulterioare, se modifică după cum urmează:

 1) în hotărâre:

a) punctul 21 va avea următorul cuprins:

„21. Compensația se acordă salariatului beneficiar a Programului de stat ”Prima casă” dacă acesta sau soțul/soția acestuia nu deține nicio locuință în proprietate exclusivă sau împreună cu alți membri ai familiei ori:

- deține cel mult o locuință care are suprafața locuibilă mai mică sau egală cu 9 m2 pentru fiecare membru al familiei în decursul ultimelor 12 luni până la data încheierii contractului de credit; sau

- deține în proprietate exclusivă sau împreună cu alți membri ai familiei o locuință, indiferent de suprafața locuibilă a acesteia, situată într-un sat sau comună, cu excepția satelor şi comunelor din municipiul Chișinău.”.

 2) în regulament:

 a) la punctul 5 se completează la final cu textul ,, , dar nu va depăși 95% din costul locuinței stipulat la pct.4.”;

 b) la punctul 7:

 textul ,,Cr – valoarea creditului ipotecar (suma principală)/soldul creditului rămas pentru solicitanţii menţionaţi în pct.71, care nu include dobînzile aferente, comisionul de garantare şi alte plăţi bancare” se completează la final cu textul ,, , dar care nu va depăși 95% din costul locuinței stipulat la pct.4.”;

textul ,,L – numărul de luni (300 de luni) echivalent a 25 de ani calendaristici” se substituie cu textul ,,L – numărul de luni (360 de luni) echivalent a 30 de ani calendaristici”;

c) la punctul 71 se completează la final cu textul ,, , dar care nu va depăși 95% din costul locuinței stipulat la pct.4.”;

 d) la punctul 11, textul ,,Cr – valoarea creditului ipotecar (suma principală), care nu include dobânzile aferente, comisionul de garantare şi alte plăţi bancare” se completează la final cu textul ,, , dar nu mai mult decât 1 milion de lei moldovenești”;

 e) punctul 15 se completează cu subpunctele 4)-5) cu următorul cuprins:

,,4) certificatul eliberat de Instituţia publică „Cadastrul bunurilor imobile” care confirmă că solicitantul şi soţul/soţia acestuia întrunesc condiţiile prevăzute în pct.21 din prezenta hotărâre. Dacă certificatul eliberat de Instituţia publică „Cadastrul bunurilor imobile” nu conţine informaţia prevăzută în pct.21 din prezenta hotărâre, solicitantul va prezenta suplimentar copia adeverinţei de naştere a copiilor minori, precum și actul de proprietate sau certificatul emis de instituţia abilitată în care să fie indicată suprafaţa totală şi locativă a locuinţei deţinute în proprietate de către solicitant sau soţul/soţia acestuia;

5) certificatul eliberat de angajator/angajatori solicitantului și soțului/soției acestuia, precum că aceștia nu beneficiază de compensații bănești pentru chiria spațiului locativ.”;

 f) punctul 18 va avea următorul cuprins:

”18. Refuzul de a include solicitantul în lista potenţialilor beneficiari de compensaţii băneşti poate interveni în următoarele cazuri:

1) au fost introduse în Registru date eronate sau nevalabile;

2) solicitantul nu a întrunit condițiile prevăzute în pct.21 din prezenta hotărâre;

3) prețul de vânzare-cumpărare a locuinţei prin intermediul Programului depăşeşte 2,5 milioane de lei moldoveneşti (valoarea indicată în contractul de vânzare-cumpărare);

4) prețul de vânzare-cumpărare a locuinței procurate prin intermediul Programului este mai mare decât prețul de piață indicat în raportul de evaluare a locuinței;

5) încheierea contractului de vânzare-cumpărare a locuinţei pentru care a fost solicitată acordarea creditului a avut loc peste 15 zile lucrătoare de la momentul încheierii contractului de credit;

6) solicitantul sau soțul/soția acestuia este beneficiar de compensaţii băneşti pentru chiria spaţiului locativ;

7) documentele atașate nu sânt lizibile sau conțin erori.”

g) la punctul 26 textul ”Ministerul Finanţelor va executa garanţia de stat” se substituie cu textul ”Ministerul Finanțelor va recepționa notificarea IP ODA despre necesitatea executării garanției de stat”.

5. Prezenta hotărîre intră în vigoare la data publicării în Monitorul Oficial al Republicii Moldova și se aplică asupra cererilor de acordare a compensațiilor, depuse după data punerii în aplicare a Legii nr.218/2024 pentru modificarea unor acte normative.

**Prim-ministru Dorin RECEAN**

**Contrasemnează:**

**Viceprim-ministru,**

**ministru al dezvoltării**

**economice și digitalizării Dumitru ALAIBA**

**Ministru al finanţelor Victoria BELOUS**